Bretona lingvo

La bretona lingvo (ISO 639 : ISO 639-1 br, ISO 639-2 bre; propranome Brezhoneg) estas hindeŭropa lingvo, en la kelta familio de lingvoj, parenca de la kimra.

Priskribo 
La bretona estas parolata en la okcidenta parto de la regiono Bretonio (nordokcidente de Francio) sed ĝi ne havas oficialan statuton. Tamen, oni konsideras ke pli-malpli 200,000 personoj uzas ĝin, aŭ almenaŭ kapablas kompreni ĝin. La lasta unulingva parolanto mortis en 2002. (estis la sinjorino Bourdonnay, kiu sciis saluti kaj diri kelkajn frazojn en la franca, sed ne pli)

La bretona uzas latinan alfabeton. Supersignitaj literoj estas ñ kaj ù. Krome c ne aperas kiel memstara litero sed ĉiam sub la formo ch aŭ c'h.

La bretona lingvo enhavas kvar dialektojn, respondantajn al la kvar malnovaj episkopujoj de okcidenta Bretonio :
 la dialekto Kerneveg parolata en Bro-Gerne (Kernevo, france Cornouaille) per 41 % de ĉiuj bretonlingvanoj (laŭ ciferoj de 2021),
 la dialekto Leoneg parolata en Bro-Leon (Lando de Leon, Léon en la franca) per 24,5 % de ĉiuj bretonlingvanoj,
 la dialekto Tregerieg parolata en Bro-Dreger (Tregoro) per 18 % de ĉiuj bretonlingvanoj
 la dialekto Gwenedeg parolata en Bro-Wened (Vannetais) ĉirkaŭ la urbo Vannes per nur 16 % de ĉiuj bretonlingvanoj.

La plej malnova trilingva vortaro estis la "Catholicon", vortaro bretona-franca-latina, eldonita en 1464.

Prononco kaj ortografio 
La sekvaj reguloj de prononcado koncernas la plej uzatan ortografion (Peurunvan), kiu uzatas en la plej multaj publikajcoj, de la duonoficiala lingvonormiga oficejo Ofis ar Brezhoneg, de la lokaj lernejoj kaj de la universitato de Rennes.

 a [a] kiel en Esperanto
 ao en plej multaj dialektoj [ɔ], malofte [aɔ]
 aou [ɔʊ], "oŭ" kiel ow en la angla vorto low
 b [b] kiel en Esperanto
 ch [ʃ], "ŝ"
 c’h [x, ɣ, h] komence kaj fine de vorto kiel "ĥ", inter vokaloj kiel "h",
 d [d] wkiel en Esperanto
 e [e] kiel en la germana e en Weg, aŭ kiel la franca "é"
 ae, ê [ɛ] kiel en la germana ä en Bären, aŭ kiel la franca "è"
 eu [œ] kiel en la germana ö en Mönch
 f [f] kiel en Esperanto
 g [g] "g" (neniam "ĵ")
 gn [ɲ] kiel la franca gn en Champagne
 h [h, Ø] kutime simple "h", malofte mute kiel en la franca i [i] kiel en Esperanto
 ilh [iʎ] proksimume kiel ij j [ʒ], do "ĵ"
 k [k] kiel en Esperanto
 l [l] kiel en Esperanto
 m [m] kiel m, antaŭa a aŭ o tamen estas nazaligita
 n [n] kiel n, antaŭa a aŭ o tamen estas nazaligita
 ñ mem ne prononcatas, sed nazaligigas la antaŭan vokalon
 o [ɔ, o] kiel en la germana
 ou [u] kiel u en Esperanto kiel en la germana vorto Mut (jen ekzemplo de longa vokalo), sed ankaŭ mallonge [u] kaj neniam [ʊ] kiel en la germana vorto rund, foje ankaŭ prononcata "ŭ"
 où [u, o, ow, œɥ] norme kiel u en Esperanto
 p [p] kiel en Esperanto
 r [r, ɾ, ʁ] kiel en Esperanto aŭ ekz. en la hispana, klare prononcate
 s [s, z] kiel en Esperanto
 sh [s, h] malofta variaĵo de „zh“, en la dialektoj Kerneveg, Leoneg kaj Tregerieg prononcata [s], nur en la dialekto Gwenedeg [h]
 t [t] kiel en Esperanto
 u [y] kiel en la germana ü en süß (jen ekzemplo de longa vokalo), sed ankaŭ mallonge [y] kaj neniam kiel en la germana vorto Müll v [v] kiel en Esperanto "v", fine de vortoj kiel en Esperanto u w [w], do "ŭ", kiel en la angla w y [j] kiel en Esperanto
 z [z] kiel en Esperanto, inter vokaloj en la plej multaj dialektoj muta
 zh [z, h] en la dialektoj Kerneveg, Leoneg kaj Tregerieg [z], nur en la dialekto Gwenedeg [h]

Fine de vorto la konsonantoj b, d, g, j, z, zh prononcatas "senvoĉe" kiel p, t, k, ŝ, s), krom se la sekva vorto komenciĝas per vokalo. Tiu intervorta similigo de konsonantoj estas esenca trajto de la bretona.

Ekzemplo: hi zo bras [] („ŝi estas granda“, „ŝi“ akcentita) kontraste al bras eo [] („li aŭ ŝi estas granda“, „granda“ akcentita)

Jen la sama vorto, „bras“, prononcatas unufoje kun "senvoĉa", alifoje kun "voĉa" fina konsonanto.

 Specimeno 

 Vidu ankaŭ 
 Bretonlingva literaturo
 Bretonoj
 Lingvistiko
 Listo de lingvoj
 Anna Muradova

 Bildaro 

 Bibliografio 
 Ar Menga, Erwan 1978 : Deskomp Esperanteg'', Hor Yezh, Douarnenez, 3 volumoj

Notoj kaj referencoj

Eksteraj ligiloj 

 Oficejo de la Bretona Lingvo (bretone, france, angle)
 varba filmo pri projekto ekde 2012 plifortigi la bretonan en lokaj elementaj lernejoj ()
 Kervarker : Portalo pri bretona lingvo (bretone, france, angle, hispane, germane)
 TTT-ejo pri la "Catholicon" (bretone, france, germane, angle, hispane, itale, nederlande, portugale)
 Skolius - Geriadur ar skoliataer : bretone-france 

 
Lingvoj laŭ alfabeto
Lingvoj de Francio
Lingvo